o
Derek Princei teenistus
Esiteks leia Piibli selgroog
Osa 1 / 4
Usun, et Vaimus räägitud sõna ei hävi kunagi.
Olles noor usklik ja teenides inglise armees Lähis-Idas,
kuulsin ühte usklike juutide ütlust.
Usklikest juudid olid siis haruldased.
Ta nimi oli Maya Pearlman ja
ja ta oli teatud kirikkonna nõukogus USAs.
Ta rääkis Prohveteeringu tõlgitsemisest:
"See on nagu inimkeha moodustamine.
Õnnestumine eeldab, et oskad õigest kohast alustada."
Ta jätkas: "Õige koht on selgroog.
Kui saame selgroo kokku, saab sellele ehitada teisi kehaosi."
See on olnud mul 50 aastat meeles.
Nüüd tahan koostada Piibli prohvetite selgroogu.
Pearlman ütles, et selgroog on Matteuse 24,
millele keskendume seekord.
Matteuse 24.
Vahest unustame, et Jeesus oli prohvet.
Temaaegsed inimesed pidasid teda prohvetiks,
kuigi ei tunnistanud Teda Jumala Pojana.
Ta oli suurim kõigist Iisraeli suurtest prohvetitest.
Jeesuse suurim prohveteering on Matteuse 24 ja 25. peatükis.
See prohveteeing on jaotatud kahte peatükki, kuid ta on siiski üks tervik.
Prohveteeringu I osa on ka Markuse 13. ja Luuka 21. peatükis.
Sellest prohveteeringust on kolm eri vaatenurka.
Kirjeldaksin seda nii: kui siin oleks 3 kaamerat,
mis filmiksid mind, siis kõik 3 vahendaksid mind
pildis ja helis, kuid igaüks erineva nurga alt.
Tervikpildi saamiseks peame tutvuma kõigi kolme peatükiga.
Me ei jõua täna kõike läbi võtta, kuid vaatame Luuka 21. peatükki.
Matteuse 24 algab Jeesuse dramaatilise kõnega tema apostlitele.
Matteuse 24. ptk. sõnad olid nagu välk taevast. Matteuse 24:1-2:
"Ja Jeesus tuli pühakojast välja ja läks edasi.
Ja ta jüngrid astusid tema juurde talle pühakoja hooneid näitama."
Kuningas Heroodes oli remontinud, laiendanud ja
ehtinud templit 46 aastat.
Templit peeti üheks tolleaegseks maailmaimeks.
See oli juutide tähtsaimaks keskuseks
ja nende usu ja kultuuri keskpunktiks,
nende suureks rõõmuks ja uhkuseks.
Nii et see, mida Jeesus jüngritele ütles, mõjus kui löök lagipähe.
Jeesus rääkis ja ütles neile: "Eks te näe seda kõike?
Tõesti, ma ütlen teile, ei jäeta siin kivi kivi peale, mida maha ei kistaks!"
Usun, et keegi meist ei mõista, kuidas see lause
Jeesuse jüngritele võis mõjua.
Kohe, kui selleks oli võimalus ja teisi polnud Õlimäel,
palusid jüngrid, et Jeesus seletaks, mida ta oma avaldusega mõtles.
"Aga kui Jeesus istus Õlimäel, astusid jüngrid ta juurde
ja küsisid omavahel olles: "Ütle meile, millal see kõik tuleb ja
ja mis on sinu tulemise ja selle ajastu lõpu tunnustäht?"
Tundub, et jüngrid seostasid templi hävituse katasroofi
maailma lõpu, täieliku hävinguga. Neile ei mahtunud pähe,
et maailm toimiks peale Jeruusalemma templi hävitust.
Endi arvates küsisid nad ühe küsimuse,
kuid tegelikult küsisid nad kaks küsimust.
Esiteks; "Millal see kõik toimub?" ehk
ehk küsimus Jeruusalemma templi hävituse ajast.
Teiseks: "Mis on Su tulemise ja maailma lõpu tähiseks?"
Jeesus vastas mõlemale küsimusele,
vastus 1. küsimusele on Luuka 21. peatükis.
Vaatame seda hetkeks. Luuka 21:20-24:
"Aga kui te näete Jeruusalemma sõjalaagreist piiratuna, siis mõistke,
et selle laastamine on lähedal. Need, kes on Juudamaal,
põgenegu mägedele, ja need, kes on linnas, mingu välja, ja kes on maal,
sest need on kättemaksupäevad, et kõik läheks täide, mis on kirjutatud.
Häda neile, kes on lapseootel ja imetavad neil päevil,
sest suur kitsikus tuleb maa peale ja viha selle rahva vastu.
Nad langevad mõõgatera läbi, nad viiakse vangi kõigi rahvaste sekka,
ja Jeruusalemm jääb paganatele tallata, kuni paganate ajad saavad täis."
Siin on vastus küsimusele: "millal see kõik juhtub?".
Ehk millal hävitatakse tempel ja Jeruusalemm.
Jeesus ütles, et see on märgiks:
"Aga kui näete Jeruusalemma sõjalaagreist piiratuna,
et selle laastamine on lähedal."
See juhtus aastal 70. Rooma sõjaväe ülema
Vespassianuse sõdurid piiriasid Jerusalemma,
kuid siis sai ta Roomast teate,
et ta oli valitud järgmiseks keisriks.
Ta pidi Roomasse naasma, et võtta vastu keisrikroon ja
Jeruusalemma piiramine lõppes mõneks ajaks.
Need juudid, kes tunnistasid Jeesust kui Jumala prohvetit
ja mõistsid ta sõnu, põgenesid Jeruusalemmast Pellasse,
Jordani idakaldal olevasse linna. Siis Vespassianuse järgija Titus
piiras oma sõjaväega uuesti Jeruusalemma, et Jeesuse
sõnad läheksid täpselt täide.
Kogu linn hävitati ja tempel hävitati sellisel määral, et
et kaht kivi ei jäänud ka üksteise peale.
Selles sõjas tapeti 2 miljonit juuti, Miljon juuti müüdi orjadeks
Rooma impeeriumi eri osadesse.
Orje oli turul nii palju, et turg varises kokku ja
keegi ei ostnud orje.
Jeesuse sõnad täitusid. Need, kes Tema sõna uskusid, jäid ellu.
Siin tähtis õppetund. Jeesus jätkas salmis 23:
"sest suur kitsikus tuleb maa peale.." Millisele maale? Iisraelile.
"ja viha selle rahva vastu..." Kelle vastu? Juutide vastu.
"Ja nad langevad mõõgatera läbi ja viiakse vangi kõigi rahvaste sekka,
Kõik see läks täide. "Ja Jeruusalemm jääb paganatele tallata,
kuni paganate ajad saavad täis."
Võõrrahvastele antud aeg tähistab aega, mil võõrvõimud valitsevad
maad, mille Jumal andis igavesti Iisraelile.
Nii et teine pool sellest salmist katab tervelt 2000 aastat,
kuni Jeruusalemm vabastatakse võõrvõimu alt.
Üheks võtmeaastaks on 1967- Kuue Päeva Sõda,
mil esimest korda 2000 aasta jooksul
said juudid endi valdusesse olulise maa-ala,
mida nimetatakse "vanaks linnaks".
Prohveteering ei täitunud täielikult, kuna juudid ei vallutanud nimetatud ala.
Seetõttu seisab Jeruusalemma templi territooriumil islami mošee.
Tundub, et oleme prohveteeringute täitumise äärel,
kuid pole veel näinud selle toimumist.
Jeesus jätkab "Ja päikeses, kuus ja tähtedes on siis tunnustähti
ja maa peal on rahvastel kitsikus ja nõutus merekohina ja veevoogude pärast.
Inimesed jäävad hingetuks maailma peale tulevate sündmuste kartuses ja
ja ootuses, sest taeva vägesid kõigutatakse.
Ja siis nad näevad Inimese Poega tulevat pilves väe ja suure hiilgusega."
See vihjab, et kohe kui Jeruusalemm on võõrvõimu alt vabanenud,
tuleb Jeesus nähtavalt tagasi.
24. salmi prohveteering ulatub 2000 aasta taha.
Siit ilmneb, et Jeruusalemma võõrvõimu alt vabanemise järgne
sündmus kalendris on Jeesuse tagasitulek.
Loeme Matteuse 24., käsitledes jüngrite teist küsimust:
"Mis on sinu taastulemise ja maailma lõpu tähiseks?"
Pange tähele, et jüngrid ei küsinud tähiseid, vaid tähist.
Jeesus vastas küsimusele Matteuse 24. ptk., kuid mitte otsekohe.
Ta viitas vastusele.
Jeesus alustab maailmalõpu analüüsi hoiatuse sõnaga.
Matteuse 24:4: Ja Jeesus vastas neile: "Vaadake, et keegi teid ei eksitaks!
Sest paljud tulevad mu nime all:"Mina olen Kristus!" ja eksitavad paljusid.
Pange tähele, et esimene lõpuaegadega seotud hoiatus räägib eksitamisest.
See kordub veel kaks korda Jeesuse jutus ehk ta hoiatab jüngreid 3x,
et nad lõpuajal ei satuks eksitusse.
Äraeksimine on minu arust suurim oht, mis meid, kristlasi, varitseb.
See on suurem oht kui tagakius või sõda.
Keegi ütles hiljuti: "Mind ei saa kunagi eksitada!"
Kui mõtled, et minule küll niimoodi ei juhtu, siis just juhtub.
Selline suhtumine on kindel märk sellest, et sind on juba eksitatud.
Jeesus hoiatab apostleid, kes olid temaga olnud
juba 3, 5 aastat, kuuldes Ta õpetusi, nähes Ta imesid:
"Vaadake, et keegi teid ei eksitaks!"
See on suurim oht, mis meid kõiki varitseb.
Hoiatan teid, et te ei eksiks ära!
On vaid üks tee vältida eksimist - 2. Tessaloonika 2:"Armastage tõtt!"
Ainus, kes võib teid eksituse eest kaitsta,
see pole negatiivne, vaid positiivne,
on "tõe armastamine."
Kreeka k. sõna on "agape", mis tähendab
armastuse tugevat seadust.
Et vältida eksimist, peate kogu südamest armastama tõtt.
Ei piisa hommikusest vaiksest ajast ja kirikus käimisest-palvetamisest!
Tuleb südamest kohustuda Jumala Sõna tõesse, vältimaks eksitust.
Jeesus jätkab salmis 5:
"Paljud esinevad Minu nimel,
öeldes: 'Mina olen Messias, eksitades paljusid."
See on Jeesuse prohveteering ja see on täitunud.
Juudi entsüklopeedia nimetab u. 40 valemessiast,
kes on tulnud juutide juurde peale Jeesust ja
nad kõik on viinud inimesi eksitusse.
Mõned on peaaegu kogu rahvast eksitanud.
Simon bar Kokhba tegi nii, nagu Kreeta Mooses,
juhatades 5000 juuti merre, uskudes, et Issand tuleb.
Kõik hukkusid. Nii on juutide ajaloos korduvalt juhtunud.
1666. aastal kuulutas Shabbatai Zvi end messiaks.
Ta lubas viia juudid Iisraeli tagasi, tuhanded naasid kodumaale.
Et päästa oma nahka, pöördus ta moslemiks.
Kui kibe pettumus neile, kes temasse uskusid.
Rõhutan, Jeesus oli tõeline prohvet.
Kõik, mida Ta rääkis, on sündinud või saab sündima.
Siis Ta hoiatab jüngreid sõdade, võitluste ja probleemide eest.
Salm 6. Paljudel tundub Piibel lahti olevat.
Käime selle peatüki süstemaatiliselt läbi, nii et jägige teksti.
Matt. 24:6:"Aga kui kuulete sõdadest ja sõjasõnumeid,
vaadake, et te ei ehmu,
sest see kõik peab sündima, kuid veel ei ole lõpp käes."
Vaid see, et läbi aegade on olnud sõdu ja ülestõuse,
ei tähista veel maailma lõpu tulemist.
Vajame täpsemat infot. Vaatame Luuka 21. ptk.
Huvitav näide sellest, kuidas Piibel iseend kommenteerib.
Luuka 21:8-10 ja Matteuse 24.ptk. räägib Jeesus samal teemal.
Luuka 21.8-10:Jeesus ütles: "Vaadake, et teid ei eksitataks!
Sest paljud tulevad minu nimel, öeldes: "Mina see olen!" ja "Aeg on lähedal!"
Ärge minge nende järel!Aga kui te kuulete sõdadest ja rahutustest,
ärge kartke, sest see kõik peab enne sündima,
kuid lõpp ei ole veel niipea käes."
Sõjad ja rahutused pole täieliku lõpu tagatiseks.
Salm 6, kui teil on Piibel, kus Jeesuse sõnad on trükitud punasega,
on seal musta värvi ääremärkus.
"Siis ta ütles: "Rahvas tõuseb rahva vastu
ja kuningriik kuningriigi vastu."
Jeesus teeb väikse pausi, enne kui jätkab:
"kuid lõpp ei ole veel niipea käes."
Loeme Matteuse 24:7, kus Jeesus räägib lõpuaja märkidest.
Rohkem kui ühest märgist. Matteuse 24:7:
Sest rahvas tõuseb rahva vastu ja kuningriik kuningriigi vastu ja
on näljahädasid ja paiguti on maavärinaid."
Teatud tõlgetes pole sõna " katk", kunas selles ei olda kindlad,
kuid Luuka evang. see esineb. Jeesus rääkis kolmest
tõsisest probleemist, mis saab inimkonda ähvardama:
näljahäda, katkuliigid ja maavärinad.
Jeesus jätkab salmis 8:"See kõik on aga sünnitusvalude algus."
Kui salmis 7 mainitud näitajad eksisteerivad,
teame, et sünnitusvalud on alanud.
Teame, millega sünnitusvalud lõppevad.
Osad teavad seda kogemusest, teised jutu järgi.
Peale ünnitusvalusid sünnib laps.
Just seda tekst tähendab. Need sündmused on sünnitusvaludeks,
mis eelnevad Jumala Kuningriigi sünnile maa peal.
Kui oled õnnelikus abielus ja su naine on rase ja äkki ütleb:
"Kallis, mul on suured valud ja midagi toimub minuga!"
Mees ei helista arstile ja ei ütle: "Palun peatage naise valud!"
Miks mitte? Sest ta tahab saada last.
Nii võime end proovile panna.
Kas me tahame valudest pääseda, või tahame last?
Kui tahad last, pead kannatama valu.
Sünnitust ilma valuta pole. Kui ütled:"See on jube raske,
Miks elan just sellel ajastul?",
siis pole sa lapse sünni pärast põnevil.
Kui tahad last, lepid valudega, ka siis, kui need on suured.
Kontrolli oma suhtumist. Mis on sinule tähtis?
Lapse sünd ehk Jumala kuningriigi tulek maa peale
või sünnitusvalude vähendamine? Parem vali õieti, sest
saad sünnitusvalusid nii või teisiti kogema.
Salmid 7 ja 8 on sünnitusvalude algus:
"Sest rahvas tõuseb rahva vastu ja kuningriik kuningriigi vastu.."
Peatume. Sõna "rahvas" on kreeka k. "ethnos",
millest tuleb sõna "etniline". Täpselt nii maailm töötab.
On kahte tüüpi sõdu: poliitilisi ja etnilisi.
Mõlemad maailmasõjad olid suures osas etnilised sõjad.
Suurriigid sõdisid territooriumi laiendamise pärast.
Kuid enne I maailmasõda, mis algas aastal 1914,
aasta varem toimus etniline sõda, millest räägitakse väga vähe.
Türklased tapsid massimõrvas miljon armeenia kristlast.
See polnud poliitiline, vaid etniline sõda.
türklased armeenlaste vastu
Tänapäeval on etnilisi sõdu kõikjal.
1993.aastal toimus 34 sõda, enamus neist etnilised.
Kui etnilised sõjad lisanduvad meie aega, mõistame,
et sünnitusvalud on alanud. Siis poliitilised sõjad.
Jeesus prohveteeris, että tuleb näljahäda, katku ja maavärinaid paljudes kohtades.
Järgnevate andmete eest tänan Hal Lindseyt, kes uuris kolme nuhtlust:
näljahädad, katkulained ja maavärinad.
Pea miljard maailma elanikest kannatab püsiva nälja all.
Neil pole kunagi piisavalt süüa.
Enamus kannatajatest on Edela-Aasias,
Sahaara edelapoolses Aafrikas. Eluohtlik nälg
ehk surmav alatoitumine, ähvardab 35 miljonit inimest.
Enamus neist elavad Edela-Aafrikas,
mõned Ida-Euroopas, näiteks Albaanias.
Katkuhaigustest on ametlikke andmeid.
Üks neist on AIDS. 2000. aastal oli vähemalt
100 miljonit nakatunut maailmas. Aafrika on probleemseim,
Teatud mandri osades väheneb rahvastiku osakaal märgatavalt.
Rahvaarv väheneb kiirelt.
Muud nuhtlused, mis tulevad tagasi ja levivad,
on tuberkuloos, malaaria ja koolera.
Neid kõiki ei suudeta isegi mitte ohjeldada.
Andmed maavärinate kohta on selgeimad ja šokeerivamad.
Üle 6- palliseid maavärinaid Richteri skaala järgi oli:1950-ndatel 9,
1960-ndatel 13.
1970-ndatel 51 ja 1980-ndatel 86 ja
1990-ndate algusaastatel 100!
Loen andmed veelkord, kuna need on selged ja vastuvaieldamatud.
1950-ndatel 9, 1960-ndatel 13,
1970-ndatel 51, 1980-ndatel 86 ja
1990-ndate neljal algusaastal üle 100.
Mainisin enne, et 1993. aastal oli maailmas 34 sõda.
Vaevalt, et meid peetakse fanaatikuteks ja häirekellade helistajateks,
kui ütleme, et sünnitusvalud on alanud.
Matteuse 24:ptk. tõlgendamisel on võtmesõnaks sõna "siis".
See sõna esineb 9x Matteuse 24. peatükis,
9 x Matteuse 25.peatükis ehk kokku 18 x Jeesuse kõnes.
Sõna "siis" näitab, kuidas sündmused järgivad teineteist süstemaatiliselt.
Jeesuse räägitud teksti iseloom on süstemaatiline.
Ta kirjeldab sündmusi põhjalikult. Edasi salm 9.
Siin oleme juba sünnitusvaludes ja meil on sõna "siis".
"Siis antakse teid ahistusse ja teid tapetakse ja
te saate kõigi rahvaste vihaaluseks minu nime pärast."
Kes need "teie ja teid" on?
Keeleteaduslikult pole see korrektne, kuid "teid" tähendab meid.
Mõistate? Sünnitusvalude selles faasis teid, kristlasi,
Jeesuse järgijaid, antakse ahistusse,
teid tapetakse, kõik rahvad vihkavad teid Jeesuse nime pärast.
Salm 10:"Ja siis pahandavad paljud
ja reedavad üksteist ja vihkavad üksteist."
Kes "paljud"? Paljud kristlased.
Miks nad reedavad üksteist? Et päästa oma nahka.
See on aastaid toimunud Hiinas ja NSV-Liidus.
See, et neid sündmusi pole veel meie maal juhtunud,
ei tähenda, et need ei sünniks mujal maailmas.
Mõne aja pärast juhtub see ka siin maal.
Ärkamist palutakse, mina palun ka,
kuid minu arusaam on, et kui koguduses on ärkamine,
märgatakse esmakordselt, kui palju maailm meid vihkab.
Kui palvetate ärkamist, pidage see meeles.
salm 11:"ja palju valeprohveteid tõuseb
ja need eksitavad paljusid."
Kõik, mida nimetame kultuseks, on valeprohveteering,
kultuseid on viimasel ajal lugematul hulgal tekkinud.
Kurb tõdeda, kuid mõned valeprohvetid ei tule väljaspoolt
kogudust, vaid koguduse seest.
Uurisin Jeremija elu ja hämmastusin, kui mõistsin, et
että Juudan rahva ajaloo lõpus oli maal arvatavasti
vaid 1 prohvet-Jeremia, ja mitmeid valeprohveteid.
See oli märk sellest, et rahvas oli oma lõpliku kohtu ja huku äärel.
Valeprohvetite pehmed sõnad lubasid rahu ja paljud kurdistasid
oma kõrvad Jeremija õigetele sõnadele, mis hoiatasid
lõpu ehk hukkumise eest.
Tõlkis:Lemme-Getter Bogatkin